google/wiki40b huggingface dataset:
Luna 7

Luna 7 bola sovietska sonda druhej generácie z programu Luna, ktorá mala mäkko pristáť na Mesiaci. V evidencii COSPAR dostala označenie 1965-077A. Ani táto misia tretej z Lún (s prezývkou aj ako Luník) v roku 1965, nebola úspešná, sonda dopadla príliš tvrdo.

Opis sondy

Oproti sondám prvej generácie (Luna 1 – 3) bol tento E typ vybavený systémami na korekcie a zníženie rýchlosti letu. Vlastná hmotnosť bola 1 506 kg. Bola obdobne ako iné trojosovo stabilizovaná, jej hlavná časť bola guľová nádrž s okysličovadlom, na nej bola palivová nádrž. Sonda mala namontované puzdro s nafukovacím ochranným krytom a raketový motor. Aj túto sondu vyrobilo konštrukčné stredisko OKB-1, dnešné RKK Energija.

Po štarte

Štart nosnej rakety Molnija so sondou bol ráno 4. októbra 1965 z kozmodrómu Bajkonur. Najskôr bola vynesená na nízku obežnú dráhu 129 – 286 km nad Zemou – (tiež uvádzaná ako parkovacia).

Druhá časť letu

Počas druhého letového dňa bol zapnutý korekčný raketový motor. Oproti predchádzajúcej Lune tentoraz pracoval správne a sonda bola navedená na Mesiac.

Neúspech v závere

Večer 7. októbra po 3,5 dňoch letu sa malo uskutočniť mäkké pristátie na povrchu. Brzdiaci motor bol však zapnutý namiesto potrebných 48 sekúnd pred okamihom pristátia o 50 minút skôr. Po tejto chybe sa sonda zrútila na povrch Mesiaca v oblasti Oceanus Procellarum, západne od krátera Kepler.
Valcourt (Haute-Marne)

Poloha

Obec má rozlohu 3,77 km². Najvyšší bod je položený 178 m n. m. a najnižší bod 128 m n. m.

Obyvateľstvo

Počet obyvateľov obce je 615 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Lipovský hrad

Charakteristika

Zvyšky niekdajšieho hradu sa nachádzajú v nadmorskej výške 618 m n. m. a nad terén sa vypínajú západne od obce Lipovce. Hrad je prvýkrát písomne doložený z roku 1262, dal ho postaviť kráľ Ondrej II. Bola to ranogotická stavba a plnil obrannú funkciu. Zbúraný bol koncom kuruckých vojen v roku 1591.
Celý areál hradu je verejne prístupný ale ešte nebol predmetom archeologického výskumu. Nevedie k nemu značkovaný turistický chodník. Najpohodlnejší prístup je od štátnej cesty Lipovce – Lačnov, západne od Lipoviec
kde je kríž a malý včelín. Dnes je tam inštalovaná aj informačná tabuľa propagujúca cestovný ruch s názvom: Prešovská hradná cesta.

Povesť o hrade

O Lipovskom hrade napísal povesť, Nerovná láska na Lipovskom hrade, spisovateľ Ján Domasta. Výňatok z povesti: ... „Hanka ukáže do hlbočiny pod cestou: tam nám bude najlepšie. Tam nás pochovajte. Dievka moja, čo to vravíš?! – hrozí sa mať. – Nemáš na to právo! Nesmieš siahnuť ani na svoj, ani na chlapcov život! – A na čo mám právo? ... Na čo? ... Bozkáva dieťa, slzami ho kropí, slzami ho máča. Keď nás nepozývajú dnu, ostaneme tu... Naveky tu ostaneme! ... Skamenieme, aby nás tvoj otec denne vídal, aby ho denne výčitky umárali! ... Hrad spustol. Len skamenená Hanka je podnes pred ním, akoby chcela po celé veky rozprávať o svojej veľkej, pokorenej láske.“
Confort

Polohopis

Confort má rozlohu 11,66 km². Najvyšší bod je položený 1 621 m n. m. a najnižší bod 375 m n. m.

Obyvateľstvo

Confort má 510 obyvateľov (2009).
Graf vývoja obyvateľstva:
Zdroje: INSEE
La Chapelle-Saint-Florent

Poloha

Obec má rozlohu 15,84 km². Najvyšší bod je položený 102 m n. m. a najnižší bod 7 m n. m.

Obyvateľstvo

Počet obyvateľov obce je 1 333 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Airplay

Airplay (vo voľnom preklade z angl. „hranosť“) je termín v hudobnom priemysle, ktorým sa spravidla označuje miera sprostredkovania hudobného diela (skladby) rozhlasom vo zvolenom časovom úseku a rozsahu rozhlasových staníc (vyčlenenom na základe rozhlasového formátu alebo územia). Termín sa môže vzťahovať aj na videoklipy a televíziu.
Počiatky tejto metódy siahajú do Spojených štátov 30. rokov 20. storočia, kedy údaje o hranosti skladieb slúžili pre zostavenie prvých rozhlasových hitparád (časopisy Billboard a Variety). Výsledné rebríčky hranosti skladieb sú uverejňované v hudobných časopisoch ako napr. vo vyššie spomínanom Billboarde či v britskom Music Week, pričom pri výpočte poradia sú surové dáta o hranosti obvykle vážené (pozri štatistická váha) podľa toho, koľko poslucháčov majú jednotlivé rozhlasové stanice. To znamená, že skladbu, ktorá je hraná najčastejšie môže predbehnúť skladba s menším počtom odohraní, avšak s vyšším zastúpením staníc s najväčším počtom poslucháčov. Niektoré rebríčky (napr. americký Billboard Hot 100) sú založené na kombinácii údajov o hranosti a predajnosti skladby.
Morsbronn-les-Bains

Poloha

Obec má rozlohu 6,87 km². Najvyšší bod je položený 237 m n. m. a najnižší bod 160 m n. m.

Obyvateľstvo

Počet obyvateľov obce je 652 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Vignats

Poloha

Obec má rozlohu 8,8 km². Najvyšší bod je položený 175 m n. m. a najnižší bod 86 m n. m.

Obyvateľstvo

Počet obyvateľov obce je 264 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Nazaire (Gard)

Poloha

Obec má rozlohu 6,68 km². Najvyšší bod je položený 224 m n. m. a najnižší bod 58 m n. m.

Obyvateľstvo

Počet obyvateľov obce je 1 160 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Charles de Foucauld

Životopis

Narodil sa v aristokratickej rodine vikomtov de Foucauld. V roku 1876 nastúpil na známu Zvláštnu vojenskú akadémiu Saint-Cyr. Pôsobil ako dôstojník francúzskej armády v alžírskom meste Sétif, ale v roku 1882 armádu kvôli problémom s disciplínou opustil (prepašoval do kasární svoju milenku a bol následne degradovaný). 
O rok nato sa po štúdiu arabčiny a hebrejčiny vydal preoblečený za Žida na vedeckú expedíciu do Maroka, v tej dobe ešte takmer neprebádaného. Vo veku 26 rokov získal za výsledky svojho bádania zlatú medailu Parížskej geografickej spoločnosti. Počas expedície na neho hlboko zapôsobil islam a schopnosť jednoduchých ľudí žiť v „ustavičnej prítomnosti Boha“. Po návrate do Francúzska zhrnul výsledky svojej expedície v diele Reconnaissance au Maroc, ktoré vyšlo v roku 1888. Medzitým zosilnel jeho záujem o náboženstvo, ktoré opustil v 15-tich rokoch, a po neúspešnom pokuse založiť si rodinu sa definitívne rozhodol pre život v celibáte. 
Koncom roku 1888 sa vydal na štvormesačnú púť do Palestíny. V januári 1890 vstúpil do trapistického kláštora Panny Márie Snežnej v Ardèche a prijal rehoľné meno brat Marie-Albéric. V júni 1890 odišiel do sýrskeho trapistického kláštora v Cheikhlé, kde zostal šesť rokov. Postupne si však uvedomil, že v trapistickej reholi nemôže plne uskutočniť svoje povolanie k chudobe a kajúcnemu životu. Zrodila sa v ňom túžba po pustovníckom živote. V roku 1896 odišiel do Ríma študovať teológiu. Tam sa mu podarilo presvedčiť generálneho opáta trapistického rádu o svojom osobnom povolaní a v roku 1897 bol zbavený svojich rehoľných sľubov.
Vydal sa do Palestíny, kde tri roky pracoval ako jednoduchý sluha v kláštore klarisiek v Nazarete. Tam žil meditatívnym životom, obklopený knihami, oblečený ako miestni chudáci, horlivo korešpondujúci s rodinou vo Francúzsku. Vykonal dve pešie púte do Jeruzalema. Podarilo sa mu tam odhaliť nový cieľ svojho života: apoštolát.
V roku 1900 zlyhal jeho projekt zakúpenia Hory Blahoslavenstiev, kde si chcel založiť pustovňu. Vrátil sa teda do Francúzska, aby sa tam po potrebnej príprave nechal v júni 1901 vysvätiť za kňaza. V októbri 1901 sa usadil v západosaharskej oáze Beni-Abbes neďaleko alžírskej hranice s Marokom. Neskôr sa rozhodol evanjelizovať tuaregské kmene – v roku 1905 sa usadil v alžírskom meste Tamanrasset. Zdieľal ich život a jeho ťažkosti, zároveň desať rokov študoval ich jazyk a kultúrne tradície. Podarilo sa mu vypracovať tuarégsku gramatiku a slovník, ktorý bol vydaný posmrtne v štyroch zväzkoch. Sformuloval tiež myšlienku založenia novej náboženskej rehole, ktorá sa naplnila až po jeho smrti. Rehoľu Malých bratov Ježišových, ktorá sa hlási k odkazu Charlesa de Foucaulda, založil jeho žiak Louis Massignon.
V decembri 1916 ho pri vchode do jeho pustovne v Tamanghassete zastrelili protifrancúzski rebeli. 
13. novembra 2005 ho pápež Benedikt XVI. vyhlásil za blahoslaveného mučeníka.
Bouclans

Poloha

Obec má rozlohu 21,4 km². Najvyšší bod je položený 514 m n. m. a najnižší bod 397 m n. m.

Obyvateľstvo

Počet obyvateľov obce je 970 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Safíjovci

Safíjovci bola perzská dynastia v rokoch 1501 – 1736. Do ich ríše patril dnešný Irán, Azerbajdžan, časť Arménska, Afganistan a istý čas aj Irak. Bojovali o územia s osmanskými Turkami.
Lysolaje

Lysolaje sú mestská štvrť a katastrálne územie Prahy, od 24. novembra 1990 pod názvom Praha-Lysolaje aj mestská časť na severe Prahy s rozlohou 247,54 ha.
Tessel

Poloha

Obec má rozlohu 5,54 km². Najvyšší bod je položený 122 m n. m. a najnižší bod 79 m n. m.

Obyvateľstvo

Počet obyvateľov obce je 224 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Mil Mi-4

Vznik a vývoj

Projektové a prípravné práce na novom vrtuľníku začal konštrukčný tím v októbri 1951. A to pod vplyvom úspešného nasadenia amerických výsadkových vrtuľníkov v kórejskej vojne (1951 – 1953). Prvý let prototypu označeného ako VD-12 (vertaljot desantnyj – výsadkový vrtuľník pre 12 členov výsadku) sa uskutočnil už v máji 1952. Cez množstvo problémov s prototypom (trepanie listov nosného rotoru, nedostatočné oneskorenie medzi výmenami pôvodných drevených listov nosného rotoru – len 100 hodín) a ich odstraňovaním „počas prevádzky“ bola navrhnutá koncepcia na prelome rokov 1952 a 1953. Potom bola táto koncepcia schválená a následne sa rozbehla sériová výroba. Od leta 1953 boli vrtuľníkom prezbrojované prvé jednotky sovietskeho letectva. Bol to prvý transportný vrtuľník v službách sovietskej armády.
Ako už bolo uvedené, návrh stroja vychádzal zo Sikorskeho S-55. Ten svoj prvý let uskutočnil už v roku 1949. Nemožno však hovoriť o nejakom kompletnom kopírovaní, pretože zvolená koncepcia v tej dobe ani iné konštrukčné usporiadanie nedovoľovala.

Verzie

Spočiatku bol Mi-4 vyrábaný ako výsadková a útočná helikoptéra pre sovietske ozbrojené sily. Táto verzia je charakteristická svojimi okrúhlymi oknami na kabíne a trupovým výklenkom, v ktorom mohol byť v prípade potreby umiestnený pozorovateľ, alebo tam mohla byť umiestnená prídavná palivová nádrž. Hlavným rozdielom medzi vrtuľníkmi Mi-4 a S-55 boli dvojdielne vráta sprístupňujúce nákladný priestor vrtuľníka Mi-4, kam sa zmestil náklad s maximálnou hmotnosťou 1 600 kg. Najčastejším nákladom ktorý Mi-4 prevážal bolo vozidlo GAZ-59, 76 mm protitankové delo,14 plne vyzbrojených vojakov alebo 2 motocykle. Vojenské verzie Mi-4 boli vyvezené do mnohých vzdušných síl v sovietskej sfére vplyvu, medzi ktorými najväčším odberateľom bola India, ktorá obdržala 60 ks a Kuba, ktorá obdržala 24 ks. 
Od roku 1964 sa vo väčších množstvách vyrábali 2 civilné verzie Mi-4. Boli nimi Mi-4P a Mi-4S. Mi-4P bola štandardnou verziou pre Aeroflot, nesúc na palube 11 pasažierov pri normálnom alebo 16 pri ekonomickom sedení.Aeroflot ho taktiež využíval ako záchranný, pričom mohol niesť 8 nosidiel a doktora. Verzia Mi-4P je rozoznateľná svojimi štvorcovými okienkami na kabíne, krytmi kolies a chýbajúcim výstupkom v trupe. Popri pasažieroch mohlo byť nesených aj 100 kg batožiny. 
Verzia Mi-4S bola zvyčajne používaná pri poľnohospodárskych prácach, a bola osadená práškovým posypovačom alebo nádržou s objemom 1 600 l, ktorá obsahovala pesticídy alebo hasiacu zmes, používanú pre požiaroch. Všetky verzie Mi-4 majú schopnosť upevnenia plavákov na kolesový pristávací podvozok. Civilné verzie Mi-4 boli  nasadené v polárnych regiónoch ZSSR, kde vykonali množstvo dobrej práce, vykonávajúc geologický prieskum a hliadkovanie.
Majstrovstvá Európy v hokejbale do 18 a 16 rokov 2006

Majstrovstvá Európy v hokejbale do 18 a 16 rokov 2006 boli v poradí 4. majstrovstvá Európy v hokejbale, ktoré organizuje Medzinárodná hokejbalová federácia (ISBHF). Konali sa v dňoch od 8. júna – 11. júla 2006 vo Villachu, v Rakúsku. Víťazom v kategórii U18 a U16 sa stali hokejbalisti Česka.
Železničná trať Týniště nad Orlicí – Otovice zastávka

Dejiny

List povolenia Františka Jozefa I. zo 14. septembra roku 1872 udelil spoločnosti StEG štátne právo k stavbe a užívaniu dráhy z Chocně do Meziměstí (nemecký názov Halbstadt) s dráhami pripájajúcimi Broumov. Spoločnosť sa zaviazala, že dráhu začne stavať v šiestich mesiacoch odo dňa schválenia s tým, že ju počas troch rokov dokončí a uvedie do prevádzky.
Dráhu vlastnila a prevádzkovala Rakúska spoločnosť štátne dráhy od roku 1875 až do svojho zoštátnenia z 1. januára roku 1908.
V roku 1900 boli podľa vtedajšieho cestovného poriadku v prevádzke tieto stanice:
Týniště, Velké Petrovice, Bolehošť, Ledce-Klášter, Očelice, Opočno, Pohoří, Rohenice, Bohuslavice-Černčice, Černčice, Nové Město nad Metují, Vrchoviny, Václavice, Vysokov, Náchod, Běloves, Malé Poříčí, Hronov, Žabokrky, Police, Maršov, Metuj-Dědov, Softenthal, Teplice, Bohdašín, Březová, Meziměstí, Ruprechtice-Jetřichovice, Hynčice, Heřmánkov-Olivětín, Broumov, Otovice, Otovice-Kostel
Ernemont-la-Villette

Poloha

Obec má rozlohu 7,46 km². Najvyšší bod je položený 217 m n. m. a najnižší bod 83 m n. m.

Obyvateľstvo

Počet obyvateľov obce je 197 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Predpoveď

Predpoveď je akákoľvek výpoveď o budúcnosti, ktorá je výsledkom ľudskej schopnosti využívať svoje skúsenosti, intuíciu alebo vedecké poznatky na úvahy o javoch, ktoré by sa mohli v budúcnosti uskutočniť.
Existujú rôzne druhy predpovedí, napr. proroctvo, horoskop a pod. Vedecká či systematicky odvodená predpoveď sa nazýva prognóza, alebo predikcia.
Gray-la-Ville

Poloha

Obec má rozlohu 3,97 km². Najvyšší bod je položený 238 m n. m. a najnižší bod 187 m n. m.

Obyvateľstvo

Počet obyvateľov obce je 975 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Pylades

Pylades alebo Pyladés (starogr. Πυλάδης – Pylades/iný prepis Pyladés, lat. Pylades) je v gréckej mytológii syn fóckeho kráľa Strofia a jeho manželky Anaxibie.
Bol vychovávaný spoločne so svojím priateľom Orestom, ktorý po zavraždení svojho otca Agamemnona, mykénskeho kráľa, našiel u kráľa Strofia útočisko. Z oboch chlapcov sa stali veľkí priatelia na celý život.
Keď Orestes dospel, mal už premyslenú pomstu vrahom svojho otca a spolu s Pyladom odišiel do Mykén, kde Aigistha zabil a taktiež i svoju matku Klytaimnéstru, ktorá svojho manžela zradila a jeho vraždu zosnovala so svojím milencom. Orestes sa nato stal novým mykénskym kráľom. Jeho ľud považoval túto pomstu a vraždu za pochopiteľnú, nie však bohyne pomsty Erínye, tie ho následne neúprosne prenasledovali až ho doháňali k šialenstvu. Ale boh Apollón sa nad ním zľutoval a prostredníctvom Pýthie mu poradil, nech odíde do Tauridy a tam sa od preliatej krvi nechá očistiť pred posvätnou sochou bohyne Artemis.
Pylades potom podnikol túto výpravu s ním. V Tauride však padli obaja do zajatia a jeden z nich mal byť následne obetovaný. Pylades okamžite ponúkol svoj ​​život za život priateľa. V poslednom okamihu ich však zachránila kňažka Ifigeneia a ako sa čoskoro ukázalo, Ifigeneia bola Orestova najstaršia sestra, ktorú kedysi zachránila bohyňa Artemis pred obetovaním pre úspešnosť výpravy ich otca Agamemnona do vojny proti Tróji.
Keď sa všetko vysvetlilo, Ifigeneia ľsťou zaistila ich prepustenie a s oboma mladými mužmi sa vrátila do vlasti. Orestes znovu získal mykénsky trón a Pylades sa oženil s jeho sestrou Élektrou.
Pylades sa tak stal v starovekom Grécku symbolom obetavého priateľstva a prešiel z mýtov aj do prísloví.
Via Flaminia

Via Flaminia je rímska cesta, ktorá spájala Rím s pobrežím Jadranského mora a mestom Arimina (dnešné Rimini). Jej dĺžka bola 283, neskôr až 328 kilometrov.
Pre fungovanie a expanziu Ríma životne dôležitú zásobovaciu cestu vybudoval okolo roku 220 pred Kr. konzul Gaio Flaminio Nepote. Po ceste, vedúcej horským terénom Apenín sa do centra Rímskej ríše dovážalo obilie, splavované po Páde až do prístavov na severe krajiny.
V trase Via Flaminia dnes vedie diaľnica SS3, no pri cestách na sever sa viac využíva kratšia cesta SS2, vedená v trase starej cesty Via Cassia na Florenciu.
Chrenová

Chrenová je mestská časť Nitry ležiaca v jej juhovýchodnej časti. Mestská časť vznikla pričlenením rovnomennej obce k Nitre v roku 1960. Názov Chrenová sa však používa len od roku 1945, predtým bola (vtedajšia) obec známa ako Tormoš. V súčasnosti má 15 990 obyvateľov.

Stavby

V mestskej časti Chrenová sa nachádzajú budovy Univerzity Konštantína Filozofa a Slovenskej poľnohospodárskej univerzity, ďalej výstavisko Agrokomplex, či jediná ženská väznica na Slovensku. Najvýznamnejšou kultúrnou pamiatkou v mestskej časti je pravdepodobne kostol svätého Martina.
Kvetnica (Poprad)

Kvetnica (nem. Blumental) je prímestskou časťou mesta Poprad. Leží v lesoch pohoria Kozie chrbty. V Kvetnici žije 197 obyvateľov (2015). Centrálnej časti Kvetnice dominuje veľký dobre udržiavaný park s jazierkom a fontánou. V parku sa tiež nachádza kostol svätej Heleny. V roku 2003 bol zrekonštruovaný pod Zámčiskom lyžiarsky vlek, ktorý bol v prevádzke len tri roky. Pôvodne bol vybudovaný koncom sedemdesiatych rokov minulého storočia.

História

Zachovali sa tu stopy po pravekom hradisku. Neskôr podľa historika a archeológa Munnicha (vyjadril sa tak r. 1885) existoval nad Kvetnicou hrad. Vrch sa dodnes nazýva Zámčisko. V 13. storočí tu bola založená bannícka osada Stríž, Ktorá zanikla okolo roku 1462. Na začiatku výstavby samotnej Kvetnice bola iniciatíva Uhorského karpatského spolku a jeho predsedu, grófa Albína Čákiho (1841 – 1912), postaviť na vrchole Zámčiska turistickú útulňu s rozhľadňou. Rekreačná osada sa začala budovať v roku 1880 pod patronátom popradského starostu Eduarda Graffa. Pri svojich potulkách Kvetnicu navštívil bulharský cár Ferdinand I. Coburg. 
Účinné klimatické podmienky ju predurčili na výstavbu klimatických kúpeľov. Nepriaznivá zdravotná situácia po 1. svetovej vojne iniciovala v roku 1920 založenie ústavu na liečbu TBC pre železničiarov. V roku 1921 bola založená Masarykova liečebňa pľúcne chorých zamestnancov československých štátnych dráh. Tuberkulóza a respiračné choroby sa tu liečili až do roku 2008, kedy liečebňa zanikla.
Arbon (Haute-Garonne)

Poloha

Obec má rozlohu 4,47 km². Najvyšší bod je položený 896 m n. m. a najnižší bod 468 m n. m.

Obyvateľstvo

Počet obyvateľov obce je 84 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Champvoux

Poloha

Obec má rozlohu 10,67 km². Najvyšší bod je položený 254 m n. m. a najnižší bod 170 m n. m.

Obyvateľstvo

Počet obyvateľov obce je 302 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Dong

Dong (viet. đồng) je mena používaná vo Vietname od 3. marca 1978. Vydáva ju Vietnamská štátna banka. Jej symbol je ₫.
Jednému euru zodpovedá približne 25 000 ₫.

Pôvod mena

Dong znamená vietnamsky meď. Je to tým, že sa vo Vietname v čase Francúzskej Indočíny používal francúzsky indočínsky piastre ktorý bol medený.

Mince

Dnes platia mince v hodnotách 200 ₫, 500 ₫, 1000 ₫, 2000 ₫ a 5000 ₫. Keďže sa mince medzi obyvateľmi príliš neujali, v roku 2011 prestali byť Štátnou bankou Vietnamu vydávané a dnes už prakticky nie sú v obehu.

Bankovky

V súčasnej dobe platia bankovky v hodnotách 1 000 ₫, 2 000 ₫, 5 000 ₫, 10 000 ₫, 20 000 ₫, 50 000 ₫, 100 000 ₫, 200 000 ₫ a 500 000 ₫, ďalej platia tiež prakticky nepoužívané bankovky v hodnotách 100 ₫, 200 ₫ a 500 ₫. Na všetkých bankovkách je vyobrazený Ho Či Min.
Mniší

Vybavenie dediny

V dedine sa nachádza Kultúrny dom, pohostinstvo, obchod so zmiešaným tovarom (konzum), materská škôlka, základná škola (1. až 5.ročník), kaplnka sv. Márie Magdalény a hasičská zbrojnica. V dedine bývala aj pošta, no pre nízku rentabilitu bola zrušená.
Mniší je tiež názov katastrálneho územia o rozlohe 3,7 km².
Arabská Wikipédia

Obsah

V auguste 2019 získala indikátor 167 v hĺbke článkov. Umiestnila sa tak na 10. mieste spomedzi Wikipédií s viac než 100 000 článkami. Pre porovnanie anglická má najviac s 965, druhá srbo-chorvátska 765 a tretia thajská 268. Slovenská má 19.

Blokovanie

Arabská Wikipédia bola bez udania dôvodu zablokovaná sýrskou vládou.
Na Wikimánii 2008 Jimmy Wales tvrdil, že významné zatknutia (ako egyptský bloger Kareem Amer) by mohli spomaliť vývoj arabskej Wikipédie odstrašovaním záujemcov o prispievanie.
Jeffrey Alan Hoffman

Mladosť a výcvik

Po základnej a strednej škole (High School, Scarsdale) v roku 1966 získal titul inžiniera (Amherst College) v odbore astronómia. V rovnakom odbore na univerzite v Harvarde (Harvard University) získal v roku 1971 doktorát. Potom začal študovať na Leicester University v Spojenom kráľovstve (1972 – 1975), po návrate sa v rokoch 1975 – 1978 stal členom astrofyzikálneho výberového tímu technologického inštitútu v Massachusetts. Oženil sa a má jedno dieťa. Do tímu kozmonautov NASA bol zaregistrovaný v roku 1978.
Iľanovianka

Prameň

Pramení v Nízkych Tatrách, v geomorfologickom podcelku Ďumbierske Tatry, na juhozápadnom svahu Krakovej hole (1 751,6 m n. m.) v nadmorskej výške približne 1 690 m n. m.
Frosinone

Dejiny

Frosione bolo mestom už v období Volskov a volalo sa Frusna. Po konečnej porážke Volskov sa mesto stalo v roku 338 pred Kr. súčasťou Rímskej ríše. V roku 306 pred Kr. sa mesto vzbúrilo proti Rímu, a táto vzbura skončila vyplienením mesta a popravou vodcov v Ríme V období neskorej antiky sa v meste narodili dvaja neskorší pápeži, ktorí sú dne patrónmi mesta. V období sťahovania národov a počas stredoveku bolo mesto niekoľkokrát zničené a ako dôležitá pevnosť pri ceste Via Latina znovu vybudované. Posledné vyplienenie mesta bolo v roku 1556.
La Roquette (Eure)

Poloha

Obec má rozlohu 5,9 km². Najvyšší bod je položený 144 m n. m. a najnižší bod 7 m n. m.

Obyvateľstvo

Počet obyvateľov obce je 233 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Vicherey

Poloha

Obec má rozlohu 5,88 km². Najvyšší bod je položený 463 m n. m. a najnižší bod 356 m n. m.

Obyvateľstvo

Počet obyvateľov obce je 176 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Le Poët-Sigillat

Poloha

Obec má rozlohu 15,36 km². Najvyšší bod je položený 1 301 m n. m. a najnižší bod 433 m n. m.

Obyvateľstvo

Počet obyvateľov obce je 119 (2011).
Nasledujúci graf zobrazuje vývoj počtu obyvateľov v obci.
Zdroje: INSEE

Pamiatky

V obci sa nachádza niekoľko cirkevných stavieb, Kostol svätého Martina sa nachádza priamo v obci, Kaplnka Notre-Dame de Beaulieu, na prístupovej ceste zo Sainte-Jalle, je dnes premenená na obytný dom.
Etterbeek

Obyvateľstvo

Etterbeek má približne 44 452 obyvateľov (2010).
Noisy-sur-Oise

Poloha

Obec má rozlohu 3,79 km². Najvyšší bod je položený 209 m n. m. a najnižší bod 23 m n. m.

Obyvateľstvo

Počet obyvateľov obce je 688 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Peter Sojčík

Klubový hokej

Peter Sojčík začínal s hokejom v Dubnici nad Váhom v miestnom klube HK Spartak Dubnica nad Váhom. Z Dubnice prestúpil ako dorastenec do klubu Dukla Trenčín, kde neskôr absolvoval premiéru v seniorskom hokeji. Bolo to v sezóne 2004/05, keď nastúpil v deviatich stretnutiach a zaznamenal 1 gól. 
V nasledujúcej sezóne ešte hrával v trenčianskej juniorke. Dostal príležitosť aj v 4 stretnutiach 1. hokejovej ligy v drese HK 95 Považská Bystrica. Po skončení sezóny podpísal zmluvu s klubom HC Kometa Brno v 1. hokejovej lige ČR. V tomto klube pôsobil dve sezóny.
Pred sezónou 2008/09 prestúpil do klubu SK Horácka Slávia Třebíč v rovnakej súťaži. V nasledujúcom ročníku hrával v tejto lige za klub HC Orli Znojmo.
Pred sezónou 2010/11 sa vrátil na Slovensko, keď podpísal zmluvu s klubom HC Dukla Senica v 1. hokejovej lige SR. Tú ale nakoniec dokončil v Česku v klube HC Dukla Jihlava v 1. hokejovej lige ČR. Od novej sezóny sa stal opäť hráčom Dukly Trenčín. V Trenčíne odohral nasledujúce dve sezóny. V tej druhej bol v tíme asistent kapitána. 
Od sezóny 2013/14 sa stal hráčom HC Košice. V klube HC Košice odohral nasledujúce dve sezóny. V Košiciach začal aj tretiu sezónu, ale po 14 zápasoch sa vrátil do Dukly Trenčín. V sezóne 2016/17 je naďalej hráčom klubu HK Dukla Trenčín.